Bendera dan jata Kelantan

Laman Ini Mengenai Bendera dan Jata Kelantan sahaja.

Bendera Negeri Kelantan

Latar belakang bendera Kelantan yang berwarna Merah membawa maksud kejujuran raja, pembesar dan rakyat jelata kepada negeri, warna putih bermaksud kesucian Sultan yang memerintah negeri Kelantan. Bulan sabit dan bintang melambangkan agama Islam. 
Tombak dan Keris menandakan kekuatan dan kegagahan orang-orang Melayu Kelantan.

Sejarah 

Sejak kurun ke-18 hingga tahun 1912, Kelantan menggunakan bendera putih. Bendera ini menyerupai bendera negeri Terengganu.  
 

Selepas Kelantan menerima kehadiran penasihat British pada tahun 1909 (disebabkan Perjanjian Bangkok 1909). Pada tahun 1910 hingga 1923, Kelantan menggunakan bendera yang berlainan. Bendera ini digunakan sebagai panji-panji negeri Kelantan ketika pemerintahan Sultan Muhammad IV.

Bendera ini direkabentuk daripada kaligrafi ayat Quran yang membentuk seperti gambaran anjing Qitmir yang menjadi peneman pemuda Ashabul Kahfi, ada juga yang mengatakan ianya adalah bentuk seekor harimau . Dari selidikan yang dibuat, panji-panji ini dikenali sebagai Nasrun Min Allah dengan petikan ayat ke-13 Surah As-Saff 

Selepas pemansuhan bendera 1912-1923, Kelantan mula menggunakan bendera warna merah-putih baharu pada tahun 1924 semasa zaman pemerintahan Sultan Ismail ibni al-Marhum Sultan Muhammad IV. Bendera ini digunakan secara rasminya hingga kini.

Bendera Diraja dan pentadbiran

Bendera Diraja
Kerabat diraja Kelantan mengibarkan panji-panji untuk anggota yang dihormati.  Ahli berpangkat tinggi ditetapkan bendera mereka sendiri, manakala yang lain dikumpulkan untuk mengibarkan mana-mana satu daripada tiga bendera.  Bendera berbeza mengikut reka bentuk, tetapi biasanya direka sebagai sama ada bendera biasa atau bendera dengan angkat suku panjang.

Bendera pentadbiran

Bendera Jajahan

Jata Negeri Kelantan

Mahkota itu tanda kedaulatan Sultan Kelantan. Dua tombak dan dua keris maksudnya kekuatan orang-orang Melayu Kelantan. Bulan sabit dan bintang adalah tanda agama rasmi yakni Islam. 

Dua laras meriam itu maknanya bahawa negeri ini adalah sentiasa bersedia untuk mempertahankan dirinya. Dua ekor kijang mengingatkan kembali kepada sejarah tua negeri ini di masa Che' Siti Wan Kembang, Raja Perempuan Kelantan (kira-kira pada akhir kurun ke-14) yang terlalu kasih pada kijang kesayangannya, telah memerintahkan wang emas dicap dengan gambar binatang itu. Cogan jata ini ialah "Berserah Kepada Tuhan Kerajaan Kelantan"

Jata Versi Lain

Lihat Juga
 Selamat Sultan

Rujukan

Identiti Malaysia
Bendera Malaysia
Kelantan